《屡丰亭看山五首 其三》
明代·卢龙云

孤亭山下出，四野坐中看。缥缈丹霞度，参差绿树攒。

松闻风淅历，竹报日平安。扫石俱堪坐，羁愁但自宽。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。